b'\n_START_ARTICLE_\nB\xc4\x83i\xc8\x9ba, Bihor\n_START_SECTION_\nIstoric\n_START_PARAGRAPH_\n\xc3\x8enainte cu circa 400 de ani au fost coloniza\xc8\x9bi germani ca mineri \xc3\xaen zona B\xc4\x83i\xc8\x9bei, mai t\xc3\xa2rziu a fost cl\xc4\x83dit\xc4\x83 \xc8\x99i o biseric\xc4\x83 catolic\xc4\x83 \xc3\xaen timpul \xc3\xaemp\xc4\x83r\xc4\x83tesei Maria Terezia. \xc8\x98i \xc3\xaen prezent se poate constata aceasta prin inscrip\xc8\x9bia de pe biseric\xc4\x83. Mai t\xc3\xa2rziu din p\xc4\x83cate regimul comunist a distrus multe documente, care au fost arse sau au disp\xc4\x83rut._NEWLINE_\xc3\x8en aceast\xc4\x83 perioad\xc4\x83 de timp s-a exploatat \xc3\xaen mod deosebit argintul (Valea-Seac\xc4\x83), mai pu\xc8\x9bin aurul, cuprul, de unde provine denumirea localit\xc4\x83\xc8\x9bii \xc3\xaen limba maghiar\xc4\x83 ("R\xc3\xa9zb\xc3\xa1nya") men\xc8\x9bionat\xc4\x83 \xc3\xaen anul 1585. Mai t\xc3\xa2rziu s-a trecut la exploatare de molibden \xc8\x99i bismut._NEWLINE_\xc3\x8en anii 50 s-a \xc3\xaenceput o exploatare masiv\xc4\x83 de uraniu, num\xc4\x83rul minerilor a crescut la circa 20.000, iar num\xc4\x83rul solda\xc8\x9bilor care au lucrat \xc3\xaen min\xc4\x83 circa 10.000 potrivit sursei de informa\xc8\x9bie \xc3\xaentr-o perioad\xc4\x83 de 10 ani s-a transportat \xc3\xaen Uniunea Sovietic\xc4\x83 numai de la mina "Avram Iancu" peste 300.000 de tone de minereu de uraniu de calitate superioar\xc4\x83. Aceast\xc4\x83 cantitate de uraniu era suficient\xc4\x83 pe o perioad\xc4\x83 de 300 de ani pentru reactorul atomic de la Cernavod\xc4\x83, sau 30 de ani acoperea necesarul de curent electric al \xc8\x9b\xc4\x83rii._NEWLINE_\xc3\x8en aceast\xc4\x83 perioad\xc4\x83 de exploatare intensiv\xc4\x83 a crescut num\xc4\x83rul locuitorilor \xc8\x99i au ap\xc4\x83rut dou\xc4\x83 ora\xc8\x99e noi pe harta Rom\xc3\xa2niei, \xc8\x98tei (Petru Groza) la 15 km \xc8\x99i ora\xc8\x99ul Nucet (1952) la 2 km de B\xc4\x83i\xc8\x9ba._NEWLINE_Reziduurile radioactive r\xc4\x83mase sunt o problem\xc4\x83 serioas\xc4\x83 pentru aceast\xc4\x83 regiune.'